CELEX: 32022R0260
Language: fi
Date: 2022-02-23 00:00:00
Title: Neuvoston täytäntöönpanoasetus (EU) 2022/260, annettu 23 päivänä helmikuuta 2022, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

23.2.2022   
               
               
                  FI
               
               
                  Euroopan unionin virallinen lehti
               
               
                  LI 42/3
               
            
         NEUVOSTON TÄYTÄNTÖÖNPANOASETUS (EU) 2022/260,
         annettu 23 päivänä helmikuuta 2022,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.
                  
               
                     (2)
                  
                  
                     Unioni tukee edelleen määrätietoisesti Ukrainan suvereniteettia ja alueellista koskemattomuutta.
                  
               
                     (3)
                  
                  
                     Eurooppa-neuvosto kehotti 24 ja 25 päivänä kesäkuuta 2021 antamissaan päätelmissä Venäjää kantamaan täysin vastuunsa Minskin sopimusten täysimääräisen täytäntöönpanon varmistamisesta, sillä se on keskeinen edellytys, jotta unionin kanta muuttuisi merkittävästi. Eurooppa-neuvosto korosti, että unionin ja sen jäsenvaltioiden on reagoitava päättäväisesti ja koordinoidusti kaikkeen Venäjän pahantahtoisen, laittoman ja häiritsevän toiminnan jatkamiseen, hyödynnettävä täysimääräisesti kaikkia unionin käytettävissä olevia välineitä ja varmistettava koordinointi kumppanien kanssa. Tätä varten Eurooppa-neuvosto myös pyysi komissiota ja unionin ulkoasioiden ja turvallisuuspolitiikan korkeaa edustajaa, jäljempänä ’korkea edustaja’, esittämään vaihtoehtoja uusiksi rajoittaviksi toimenpiteiksi, mukaan lukien talouspakotteet.
                  
               
                     (4)
                  
                  
                     Eurooppa-neuvosto korosti 16 päivänä joulukuuta 2021 antamissaan päätelmissä, että Venäjän on kiireellisesti liennytettävä jännitteitä, jotka johtuvat joukkojen keskittämisestä sen Ukrainan vastaiselle rajalle ja aggressiivisesta retoriikasta. Eurooppa-neuvosto toisti täyden tukensa Ukrainan suvereniteetille ja alueelliselle koskemattomuudelle. Eurooppa-neuvosto kannusti diplomaattisiin toimiin ja ilmaisi tukevansa Normandia-ryhmää, jotta Minskin sopimukset voitaisiin panna täysimääräisesti täytäntöön, mutta totesi myös, että kaikilla uusilla Ukrainaan kohdistuvilla sotilaallisilla hyökkäyksillä olisi massiiviset seuraukset ja kova hinta, mukaan lukien kumppanien kanssa koordinoidut rajoittavat toimenpiteet.
                  
               
                     (5)
                  
                  
                     Neuvosto hyväksyi 24 päivänä tammikuuta 2022 päätelmät, joissa se tuomitsi Venäjän Ukrainaan kohdistamat jatkuvat aggressiiviset toimet ja uhkaukset ja kehotti Venäjää rauhoittamaan tilannetta, noudattamaan kansainvälistä oikeutta ja osallistumaan rakentavasti vuoropuheluun vakiintuneiden kansainvälisten mekanismien kautta. Neuvosto vahvisti, että unioni on täysin sitoutunut Euroopan turvallisuuden perusperiaatteisiin, jotka on vahvistettu Yhdistyneiden kansakuntien (YK) peruskirjassa ja Euroopan turvallisuus- ja yhteistyöjärjestön perustamisasiakirjoissa, mukaan lukien Helsingin päätösasiakirja ja Pariisin peruskirja. Näihin perusperiaatteisiin kuuluvat erityisesti valtioiden tasa-arvoinen täysivaltaisuus ja alueellinen koskemattomuus, rajojen loukkaamattomuus, pidättyminen voimakeinojen käytöstä tai niillä uhkaamisesta ja valtioiden vapaus valita omat turvallisuusjärjestelynsä tai muuttaa niitä. Neuvosto totesi, että kyseisistä periaatteista ei voida neuvotella eikä niitä voida tarkistaa tai tulkita uudelleen; se, että Venäjä rikkoo niitä, on este yhteiselle ja jakamattomalle turvallisuusalueelle Euroopassa ja uhkaa rauhaa ja vakautta Euroopan mantereella. Neuvosto palautti mieleen joulukuussa 2021 annetut Eurooppa-neuvoston päätelmät ja toisti, että kaikilla uusilla Venäjän Ukrainaan kohdistamilla sotilaallisilla hyökkäyksillä olisi massiiviset seuraukset ja kova hinta, mukaan lukien monenlaiset alakohtaiset ja yksittäiset rajoittavat toimenpiteet, jotka toteutettaisiin koordinoidusti kumppaneiden kanssa.
                  
               
                     (6)
                  
                  
                     Korkea edustaja antoi 19 päivänä helmikuuta 2022 unionin puolesta julkilausuman, jossa ilmaistiin huoli Venäjän asevoimien massiivisesta keskittämisestä Ukrainaan ja sen ympärille; siinä kehotettiin Venäjää osallistumaan mielekkääseen vuoropuheluun ja diplomaattisiin toimiin sekä osoittamaan pidättyväisyyttä ja lieventämään jännitteitä vetämällä sotilasjoukkojaan merkittävästi Ukrainan rajojen läheisyydestä. Unioni totesi, että kaikilla uusilla Ukrainaan kohdistuvilla Venäjän sotilaallisilla hyökkäyksillä olisi massiiviset seuraukset ja kova hinta, mukaan lukien kumppanien kanssa koordinoidut rajoittavat toimenpiteet.
                  
               
                     (7)
                  
                  
                     Venäjän federaation presidentti allekirjoitti 21 päivänä helmikuuta 2022 asetuksen, jossa tunnustetaan itsenäisiksi julistautuneiden "Donetskin kansantasavallan" ja "Luhanskin kansantasavallan" itsenäisyys ja suvereniteetti, ja määräsi Venäjän asevoimien lähettämisestä Ukrainan itäosaan.
                  
               
                     (8)
                  
                  
                     Korkea edustaja antoi 22 päivänä helmikuuta 2022 unionin puolesta julkilausuman, jossa tuomittiin Venäjän federaation presidentin päätös tunnustaa itsenäisiksi Ukrainan Donetskin ja Luhanskin alueet, jotka eivät ole hallituksen valvomia, ja sitä seurannut päätös venäläisten joukkojen lähettämisestä kyseisille alueille. Kyseinen laiton teko heikentää entisestään Ukrainan suvereniteettia ja itsenäisyyttä ja rikkoo vakavasti kansainvälistä oikeutta ja kansainvälisiä sopimuksia, kuten YK:n peruskirjaa, Helsingin päätösasiakirjaa, Pariisin peruskirjaa ja Budapestin muistiota sekä Minskin sopimuksia ja YK:n turvallisuusneuvoston päätöslauselmaa 2202 (2015). Korkea edustaja kehotti Venäjää konfliktin osapuolena peruuttamaan kyseisen tunnustuksen, pitämään kiinni sitoumuksistaan, noudattamaan kansainvälistä oikeutta ja palaamaan Normandia-ryhmässä ja Ukraina-kontaktiryhmässä käytäviin keskusteluihin. Hän ilmoitti, että unioni vastaisi näihin Venäjän uusimpiin rikkomisiin kiireellisesti uusilla rajoittavilla toimenpiteillä.
                  
               
                     (9)
                  
                  
                     Tilanteen vakavuus huomioon ottaen neuvosto katsoo, että 22 henkilöä ja neljä yhteisöä olisi lisättävä asetuksen (EU) N:o 269/2014 liitteessä I olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.
                  
               
                     (10)
                  
                  
                     Asetuksen (EU) N:o 269/2014 liite I olisi sen vuoksi muutettava vastaavasti,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään tämän asetuksen liitteessä luetellut henkilöt ja yhteisöt asetuksen (EU) N:o 269/2014 liitteessä I olevaan luetteloon.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä helmikuuta 2022
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 78, 17.3.2014, s. 6.
      
      
         
            LIITE
            Lisätään seuraavat henkilöt ja yhteisöt asetuksen (EU) N:o 269/2014 liitteessä I olevaan luetteloon luonnollisista henkilöistä, oikeushenkilöistä, yhteisöistä ja elimistä:
            1.   Henkilöt
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ‘212.
                        
                        
                           Sergei SHOIGU
                           (Сергей Кужугетович ШОЙГУ)
                        
                        
                           Syntymäaika: 21.5.1955
                           Syntymäpaikka: Chadan, Tuvan tasavalta, Venäjän federaatio
                           Kansalaisuus: venäläinen
                           Asema: Venäjän federaation puolustusministeri.
                           Sukupuoli: mies
                        
                        
                           Sergei Shoigu on Venäjän federaation puolustusministeri. Hän on esittänyt julkisia kommentteja, joiden mukaan Krim on ja pysyy venäläisenä. Hänen komennuksessaan ja käskystään venäläiset joukot ovat pitäneet sotaharjoituksia laittomasti liitetyllä Krimillä ja joukkoja on tuotu rajalle. Hän on viime kädessä vastuussa kaikesta Ukrainan vastaisesta sotilaallisesta toiminnasta.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           213.
                        
                        
                           Anton VAINO
                           (Антон Эдуардович ВАЙНО)
                        
                        
                           Syntymäaika: 17.2.1972
                           Syntymäpaikka: Tallinna, Viro
                           Kansalaisuus: Venäjä
                           Asema: presidentin kanslian henkilöstöpäällikkö
                           Sukupuoli: mies
                        
                        
                           Anton Vaino on presidentin kanslian henkilöstöpäällikkö. Hänellä on aktiivinen rooli Kremlin päätöksentekoprosessissa, koska hän osallistuu Venäjän turvallisuusneuvostoon ja vaikuttaa presidentin päätösten valmisteluun Venäjän puolustuksen ja kansallisen turvallisuuden alalla. Anton Vaino osallistuu myös Krimin ja Sevastopolin sosioekonomista kehitystä käsitteleviin kokouksiin.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           214.
                        
                        
                           Marat KHUSNULLIN
                           (Марат Шакирзянович ХУСНУЛЛИН)
                        
                        
                           Syntymäaika: 9.8.1966
                           Syntymäpaikka: Kazan, Tatarstanin tasavalta, Venäjän federaatio
                           Asema: Venäjän varapääministeri, rakennusasiat ja aluekehitys
                           Kansalaisuus: venäläinen
                           Sukupuoli: mies
                        
                        
                           Marat Khusnullin on Venäjän varapääministeri rakennusasioiden ja aluekehityksen alalla. Tässä ominaisuudessa hän on vastuussa miehitettyä Krimiä koskevasta Venäjän hallituksen politiikasta, mukaan lukien veden toimittaminen Krimille ja Sevastopoliin.
                           Hän on sen vuoksi vastuussa toimista ja politiikoista, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä tai Ukrainan vakautta ja turvallisuutta.
                        
                        
                           23.2.2022
                        
                     
                           215.
                        
                        
                           Dmitriy Yuryevich GRIGORENKO
                           (Дмитрий Юрьевич ГРИГОРЕНКО)
                        
                        
                           Syntymäaika: 14.7.1978
                           Syntymäpaikka: Nizhnevartovsk, Tyumenin alue, Venäjän federaatio
                           Tehtävät: Venäjän federaation varapääministeri – Venäjän federaation hallituksen henkilöstöpäällikkö; VTB-pankin valvontaelimen puheenjohtaja
                           Sukupuoli: mies
                        
                        
                           Dmitriy Grigorenko on Venäjän federaation varapääministeri ja Venäjän federaation hallituksen henkilöstöpäällikkö. Hän on myös valtion omistaman VTB-pankin valvontaneuvoston puheenjohtaja ja lähellä VTB-pankin valvontaelimen jäsentä Maksim Reshetnikovia.
                           Aiemmin Venäjän federaation liittovaltion veroviraston apulaisjohtajana Grigorenko oli vastuussa uuden paikallisen verolainsäädännön laatimisesta Krimin alueelle sen vuonna 2014 tapahtuneen liittämisen jälkeen.
                           Hän on sen vuoksi vastuussa toimista ja politiikoista, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä tai Ukrainan vakautta ja turvallisuutta.
                           Hän on myös vastuussa taloudellisen ja aineellisen tuen antamisesta ja hyötyy niistä venäläisistä päättäjistä, jotka ovat vastuussa Krimin liittämisestä tai Ukrainan itäosan vakauden horjuttamisesta.
                        
                        
                           23.2.2022
                        
                     
                           216.
                        
                        
                           Maxim Gennadyevich RESHETNIKOV
                           (Максим Геннадьевич РЕШЕТНИКОВ)
                        
                        
                           Syntymäaika: 11.7.1979
                           Syntymäpaikka: Perm, Venäjän federaatio
                           Asema: Venäjän federaation talouskehitysministeri; VTB Bankin hallintoneuvoston jäsen
                           Kansalaisuus: venäläinen
                           Sukupuoli: mies
                        
                        
                           Maxim Reshetnikov on Venäjän federaation talouskehitysministeri. Hän on myös VTB Bankin hallintoneuvoston jäsen. VTB Bank on valtion omistama pankki, ja se on lähellä Dmitriy Grigorenkoa, joka on VTB Bankin hallintoneuvoston jäsen.
                           Talouskehitysministerinä Maxim Reshetnikov on vastuussa infrastruktuurin kehittämisohjelmista Krimillä ja Sevastopolissa, erityisesti "Krimin tasavallan ja Sevastopolin" sosioekonomista kehitystä vuoteen 2022 asti koskevan federaation tavoiteohjelman kautta. Ohjelmaa on jatkettu vuoteen 2025. Hän on esittänyt julkisia lausuntoja, joissa hahmotellaan Venäjän federaation hallituksen suunnitelmia ja prioriteetteja, jotka koskevat Krimin ja Sevastopolin taloudellista kehitystä.
                           Hän on sen vuoksi vastuussa toimista ja politiikoista, jotka heikentävät tai uhkaavat Ukrainan alueellista koskemattomuutta, suvereniteettia ja itsenäisyyttä tai Ukrainan vakautta ja turvallisuutta.
                           Hän on myös vastuussa taloudellisen ja aineellisen tuen antamisesta ja hyötyy niistä venäläisistä päättäjistä, jotka ovat vastuussa Krimin liittämisestä tai Ukrainan itäosan vakauden horjuttamisesta.
                        
                        
                           23.2.2022
                        
                     
                           217.
                        
                        
                           Nikolay Anatolyevich YEVMENOV
                           (a.k.a. Nikolai YEVMENOV)
                           (Николай Анатольевич ЕВМЕНОВ)
                        
                        
                           Syntymäaika: 2.4.1962
                           Syntymäpaikka: Moskova, Venäjä
                           Asema: Venäjän merivoimien päällikkö
                           Sotilasarvo: amiraali
                           Kansalaisuus: venäläinen
                           Sukupuoli: mies
                        
                        
                           Nikolay Yevmenov on Venäjän merivoimien päällikkö. Tässä asemassa hän on vastuussa kaikista Venäjän merivoimien merioperaatioista, myös Ukrainassa toteutettavista ja Ukrainaan kohdistuvista merioperaatioista.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           218.
                        
                        
                           Vladimir Lvovich KASATONOV
                           (Владимир Львович КАСАТОНОВ)
                        
                        
                           Syntymäaika: 17.6.1952
                           Syntymäpaikka: Moskova, Venäjä
                           Sukupuoli: mies
                        
                        
                           Vladimir Kasatonov on Venäjän merivoimien apulaispäällikkö. Tässä asemassa hän on vastuussa Ukrainassa toteutettavista ja Ukrainaan kohdistuvista merioperaatioista.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           219.
                        
                        
                           Igor Vladimirovich OSIPOV
                           (Игорь Владимирович ОСИПОВ)
                        
                        
                           Syntymäaika: 6.3.1973
                           Syntymäpaikka: Novo-Shunoen asutusalue, Fedorovskyn piiri, Kostanayn alue, Kazakstanin neuvostotasavalta (nykyinen Kazakstan)
                           Asema: Mustanmeren laivaston päällikkö
                           Sotilasarvo: amiraali
                           Kansalaisuus: venäläinen
                           Sukupuoli: mies
                        
                        
                           Igor Osipov on Mustanmeren laivaston päällikkö. Asemassaan hän on vastuussa kaikista Ukrainassa tai Ukrainaan Mustanmeren kautta toteutetuista merioperaatioista sekä merenkulun vapauden rajoittamisesta Mustallamerellä.
                           Hän on sen vuoksi vastuussa sellaisten toimien ja politiikkojen aktiivisesta tukemisesta tai täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta tai turvallisuutta
                        
                        
                           23.2.2022
                        
                     
                           220.
                        
                        
                           Oleg Leonydovych SALYUKOV
                           (Олег Леонидович САЛЮКОВ)
                        
                        
                           Syntymäaika: 21.5.1955
                           Syntymäpaikka: Saratov, Venäjän federaatio
                           Asema: Venäjän maavoimien komentaja
                           Sotilasarvo: kenraali
                           Kansalaisuus: venäläinen
                           Sukupuoli: mies
                        
                        
                           Kenraali Oleg Salyukov on Venäjän maavoimien päällikkö. Asemassaan hän on vastuussa Ukrainassa tai Ukrainaan toteutetuista maaoperaatioista.
                           Hän on sen vuoksi vastuussa sellaisten toimien ja politiikkojen aktiivisesta tukemisesta tai täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta tai turvallisuutta
                        
                        
                           23.2.2022
                        
                     
                           221.
                        
                        
                           Sergei SUROVIKIN
                           (Cергей СУРОВИКИН)
                        
                        
                           Syntymäaika: 11.10.1966
                           Syntymäpaikka: Novosibirsk, Venäjä
                           Asema: Ilmavoimien komentaja
                           Sotilasarvo: kenraali
                           Kansalaisuus: venäläinen
                           Sukupuoli: mies
                        
                        
                           Kenraali Sergei Surovikin on Venäjän ilmavoimien komentaja. Asemassaan hän on vastuussa Ukrainassa tai Ukrainaan toteutetuista ilmaoperaatioista.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           222.
                        
                        
                           Sergey Vladimirovich DRONOV
                           (alias Sergei Vladimirovich DRONOV)
                           (Сергей Владимирович ДРОНОВ)
                        
                        
                           Syntymäaika: 11.8.1962
                           Syntymäpaikka: Almazovka, Voroshilovogradin alue, Ukraina
                           Asema: Ilmavoimien komentaja ja ilma- ja avaruusvoimien apulaiskomentaja
                           Sotilasarvo: kenraaliluutnantti
                           Kansalaisuus: venäläinen
                           Sukupuoli: mies
                        
                        
                           Kenraaliluutnantti Sergey Vladimirovich Dronov on ilmavoimien komentaja ja ilma- ja avaruusvoimien apulaiskomentaja. Asemassaan hän on vastuussa Ukrainassa tai Ukrainaan toteutetuista ilmaoperaatioista.
                           Hän on sen vuoksi vastuussa sellaisten toimien ja politiikkojen aktiivisesta tukemisesta ja täytäntöönpanosta, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä sekä Ukrainan vakautta ja turvallisuutta.
                        
                        
                           23.2.2022
                        
                     
                           223.
                        
                        
                           Violetta PRIGOZHINA
                           (Виолетта ПРИГОЖИНА)
                        
                        
                           Lähellä olevat henkilöt: Yevgeniy Viktorovich Prigozhin (poika); Lyubov Valentinovna Prigozhina (miniä)
                           Kansalaisuus: venäläinen
                           Sukupuoli: nainen
                        
                        
                           Violetta Prigozhina on Yevgeniy Prigozhinin äiti. Hän omistaa poikansa perustaman, Concord-konserniin kuuluvan Concord Management and Consulting LLC:n, joka oli hänen poikansa omistuksessa vuoteen 2019 saakka. Hän omistaa muita yrityksiä, joilla on yhteyksiä hänen poikaansa. Hän on lähellä Yevgeniy Prigozhinia, joka on vastuussa Wagner-ryhmän palkkasoturien käytöstä Ukrainassa ja hyötyy laajoista julkisista sopimuksista, joita on tehty Venäjän puolustusministeriön kanssa Venäjän liitettyä Krimin itseensä laittomasti ja Venäjän tukemien separatistien miehitettyä Ukrainan itäosan.
                           Hän on näin ollen tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           224.
                        
                        
                           Lyubov Valentinovna PRIGOZHINA
                           (Любовь Валентиновна ПРИГОЖИНА)
                        
                        
                           Lähellä olevat henkilöt: Yevgeniy Viktorovich Prigozhin (aviomies); Violetta Prigozhina (anoppi)
                           Kansalaisuus: venäläinen
                           Sukupuoli: nainen
                        
                        
                           Lyubov Valentinovna Prigozhina on Yevgeny Prigozhinin puoliso ja Agat LLC:n omistaja. Agat LLC on Concord Management and Consulting LLC:n tytäryhtiö. Concord Management and Consulting LLC kuuluu Concord groupiin, jonka hänen aviomiehensä perusti ja omisti vuoteen 2019. Hän on lähellä Yevgeny Prigozhinia, joka on vastuussa Wagner-ryhmän palkkasoturien käytöstä Ukrainassa ja hyötyy laajoista julkisista sopimuksista, joita on tehty Venäjän puolustusministeriön kanssa Venäjän liitettyä Krimin itseensä laittomasti ja Venäjän tukemien separatistien miehitettyä Ukrainan itäosan.
                           Hän on sen vuoksi tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           225.
                        
                        
                           Denis Aleksandrovich BORTNIKOV
                           (Денис Александрович БОРТНИКОВ)
                        
                        
                           Syntymäaika: 19.11.1974
                           Asema: VTB Bankin johtokunnan varapuheenjohtaja (Deputy President and Chairman)
                           Kansalaisuus: venäläinen
                           Lähellä olevat henkilöt: Alexander Vasilyevich Bortnikov (isä); Tatiana Borisovna Bortnikova (äiti)
                        
                        
                           Denis Bortnikov on Alexander Bortnikovin poika ja siten häntä lähellä. Alexander Bortnikov Venäjän federaation turvallisuuspalvelun (FSB) johtaja ja Venäjän federaation turvallisuusneuvoston pysyvä jäsen, joka osallistui Ukrainan alueellista koskemattomuutta, suvereniteettia ja itsenäisyyttä uhkaavan Venäjän hallituksen politiikan suunnitteluun.
                           Hän on VTB Bankin johtokunnan varapuheenjohtaja ja työskentelee tässä asemassa isänsä pimeiden tai laittomien tulojen legitimoinnin hyväksi. Näin ollen hän myös tukee taloudellisesti niitä venäläisiä päättäjiä, jotka ovat vastuussa Krimin liittämisestä Venäjään tai Ukrainan itäosan vakauden horjuttamisesta.
                        
                        
                           23.2.2022
                        
                     
                           226.
                        
                        
                           Andrei Leonidovich KOSTIN
                           (Андрей Леонидович КОСТИН)
                        
                        
                           Syntymäaika: 21.9.1956
                           Syntymäpaikka: Moskova, entinen Neuvostoliitto (nykyinen Venäjän federaatio)
                           Asema: VTB Bankin johtokunnan puheenjohtaja
                           Lähellä olevat henkilöt: Tamara Mikhailovna Kostina (äiti); Leonid Alekseevich Kostin (isä)
                           Kansalaisuus: venäläinen
                           Sukupuoli: mies
                        
                        
                           Andrei Leonidovich Kostin on Vneshtorbankin (VTB) – erään Venäjän johtavan valtion omistaman pankin – puheenjohtaja ja poliittisen puolueen "United Russia" korkeimman neuvoston jäsen.
                           Hän on antanut julkisia lausumia, joissa hän on kannattanut Krimin liittämistä ja kannustanut Venäjän kansalaisia lomailemaan Krimillä. Hän on myös lähellä viininvalmistamoa ja loistohotellia Krimillä sekä tiedotusvälineiden mukaan omistaa ne.
                           Hän tukee sen vuoksi toimia ja politiikkoja, jotka heikentävät Ukrainan alueellista koskemattomuutta ja hyötyy Krimin liittämisestä.
                        
                        
                           23.2.2022
                        
                     
                           227.
                        
                        
                           Igor SHUVALOV
                           (Игорь Иванович ШУВАЛОВ)
                        
                        
                           Syntymäaika: 4.1.1967
                           Syntymäpaikka: Bilibino, Venäjän federaatio
                           Sukupuoli: mies
                        
                        
                           Igor Ivanovich Shuvalov on State Development Corporation VEB.RF:in puheenjohtaja ja Euraasian talouskomission neuvoston jäsen. Hän oli aiemmin Venäjän ensimmäinen varapääministeri. Tässä ominaisuudessa hän antoi lausuntoja, joiden mukaan Venäjä muuttaisi budjettisääntöjä, jotta otettaisiin huomioon kahden miljoonan hengen ylimääräinen väestö Krimin laittoman Venäjän federaatioon liittämisen johdosta.
                           Hän tukee sen vuoksi toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           228.
                        
                        
                           Margarita SIMONYAN
                           (Маргарита Симоновна СИМОНЬЯН)
                        
                        
                           Syntymäaika: 6.4.1980
                           Syntymäpaikka: Krasnodar, entinen Neuvostoliitto (nykyinen Venäjän federaatio)
                           Asema: Englanninkielisen televisiouutisverkon RT (Russia Today) päätoimittaja
                           Lähellä olevat henkilöt: Dmitry Konstantinovich KISELYOV
                           Kansalaisuus: venäläinen
                           Sukupuoli: nainen
                        
                        
                           Margarita Simonyan on keskeinen hahmo hallituspropagandassa. Hän on myös englanninkielisen televisiouutisverkon RT (Russia Today) päätoimittaja. Asemassaan hän edisti myönteistä asennetta Krimin liittämiseen ja Donbasin separatistien toimiin.
                           Hän on sen vuoksi tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           229.
                        
                        
                           Maria ZAKHAROVA
                           (Мария Владимировна ЗАХАРОВА)
                        
                        
                           Syntymäaika: 24.12.1975
                           Syntymäpaikka: Moskova, entinen Neuvostoliitto (nykyinen Venäjän federaatio)
                           Asema: Venäjän federaation ulkoministeriön tiedotus- ja lehdistöosaston johtaja
                           Kansalaisuus: venäläinen
                           Sukupuoli: nainen
                        
                        
                           Maria Zakharova on Venäjän federaation ulkoministeriön tiedotus- ja lehdistöosaston johtaja. Hallituksen propagandan keskeisenä hahmona hän tuki Venäjän joukkojen lähettämistä Ukrainaan.
                           Hän on sen vuoksi tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           230.
                        
                        
                           Vladimir Roudolfovitch SOLOVIEV
                           (Владимир Рудольфович СОЛОВЬЁВ)
                        
                        
                           Syntymäaika: 20.10.1963
                           Syntymäpaikka: Moskova, entinen SNTL (nykyinen Venäjän federaatio)
                           Asema: propagandan levittäjä ja TV/radiotoimittaja
                           Kansalaisuus: venäläinen
                           Sukupuoli: mies
                        
                        
                           Vladimir Solovyev levittää propagandaa ja on Russia-1–kanavan ja Rossia 24:n juontaja. Hän sai Aleksanteri Nevskin ritarikunnan mitalin "korkeasta ammattitaidostaan ja objektiivisuudestaan raportoinnissaan Krimin tasavallan tapahtumista".
                           Solovyov tunnetaan äärimmäisen vihamielisestä asenteestaan Ukrainaa kohtaan ja Venäjän hallituksen ylistämisestä.
                           Hän on siten tukenut toimia tai politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           231.
                        
                        
                           Konstantin KNYRIK
                           (Константин КНЫРИК)
                        
                        
                           Syntymäaika: 1989 (mahdollisesti)
                           Kansalaisuus: venäläinen
                           Sukupuoli: mies
                        
                        
                           Konstantin Knyrik on venäläismielinen aktivisti, joka johtaa MediaGroup News Front–osakeyhtiötä, laittomasti liitetylle Krimin niemimaalle rekisteröityä uutissivustoa. Hän on Venäjälle sijoittautuneen Venäjä-myönteisen Rodina–puolueen Krimin osaston päällikkö.
                           Konstantin Knyrikille on myönnetty "Krimin palauttamisen" mitali.
                           Hän on sen vuoksi aktiivisesti tukenut ja toteuttanut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                        
                        
                           23.2.2022
                        
                     
                           232.
                        
                        
                           Aleksey Konstantinovich PUSHKOV
                           (Алексей Константинович ПУШКОВ)
                        
                        
                           Syntymäaika: 10.8.1954
                           Syntymäpaikka: Peking, Kiina
                           Kansalaisuus: venäläinen
                           Puhelin- ja faksinumero: 8 (495) 697-58-69
                           Vastaanoton osoite Venäjän federaation osalta: 51 Lenina St., Perm, 614000, room 219
                           Venäjän federaation alueella olevan vastaanoton puhelin- ja faksinumero: (342) 253-66-01
                           Sukupuoli: mies
                        
                        
                           Aleksey Konstantinovich Pushkov on kansanedustaja Permin aluepiiristä, hallitsevan Yhtenäinen Venäjä -puolueen jäsen ja tiedotuspolitiikkakomission puheenjohtaja. Hän on esittänyt useita lausuntoja Krimin niemimaan liittämisen puolesta ja on esittänyt sen peruuttamattomana.
                           Hän on sen vuoksi vastuussa sellaisten toimien ja politiikkojen tukemisesta, jotka heikentävät Ukrainan alueellista koskemattomuutta, suvereniteettia ja itsenäisyyttä.
                        
                        
                           23.2.2022
                        
                     
                           233.
                        
                        
                           Pyotr TOLSTOY
                           (alias Petr Olegovich TOLSTOY; Pyotr Olegovich TOLSTOY)
                           (Пётр Олегович ТОЛСТОЙ)
                        
                        
                           Syntymäaika: 20.6.1969
                           Syntymäpaikka: Moskova, entinen SNTL (nykyinen Venäjän federaatio)
                           Asema: Venäläinen toimittaja, tuottaja, juontaja ja poliitikko. Valtionduuman varapuheenjohtaja vuodesta 2016 alkaen ja Euroopan neuvoston parlamentaarisen yleiskokouksen varapuheenjohtaja 28.1.2020 alkaen.
                           Kansalaisuus: venäläinen
                           Sukupuoli: mies
                        
                        
                           Pyotr Tolstoy on valtionduuman jäsen ja Venäjän valtuuskunnan päällikkö Euroopan neuvoston parlamentaarisessa yleiskokouksessa. Hän on myös tv-ohjelman "Vremya Pokazhet" isäntä. Hallituksen propagandan keskeisenä levittäjänä hän ilmaisee usein Krimin liittämistä puoltavat kantansa.
                           Hän on sen vuoksi vastuussa Ukrainan alueellista koskemattomuutta, suvereniteettia ja itsenäisyyttä heikentävien toimien ja politiikkojen tukemisesta.
                        
                        
                           23.2.2022’
                        
                     
            2.   Yhteisöt
            
               
                            
                        
                        
                           Nimi
                        
                        
                           Tunnistustiedot
                        
                        
                           Perusteet
                        
                        
                           Luetteloon merkitsemisen päivämäärä
                        
                     
                           ‘52.
                        
                        
                           Internet Research Agency
                           (Агентство интернет-исследований)
                        
                        
                           Perustamispäivä: 2013
                           Osoite: Pietari, Venäjä
                           Lähellä olevat henkilöt: Yevgeny Prigozhin
                        
                        
                           Internet Research Agency on venäläinen yhtiö, joka harjoittaa verkkovaikuttamisoperaatioita Venäjän lukuun. Sen perimmäisenä tavoitteena on manipuloida yleistä mielipidettä.
                           Yhtiö toteuttaa Ukrainan agendaan kohdistuvia disinformaatiokampanjoita vaikuttamalla vaaleihin tai käsityksiin Krimin liittämisestä tai Donbassin konfliktista. Tässä ominaisuudessa Internet Research Agency on vastuussa Ukrainan alueellista koskemattomuutta, suvereniteettia ja itsenäisyyttä heikentävien toimien aktiivisesta tukemisesta.
                           Yhtiön rahoittaja on Yevgeny Prigozhin, ja näin ollen se on lähellä luetteloon merkittyä henkilöä.
                        
                        
                           23.2.2022
                        
                     
                           53.
                        
                        
                           Bank Rossija
                           (Банк «Россия»)
                        
                        
                           Perustettu 27.6.1990
                           Osoite: Pl Rastrelli 2 Liter A Pietari, 191124 Venäjän Federaatio
                           Verkkosivusto: Abr.ru
                           Lähellä olevat henkilöt: Dmitri LEBEDEV (puheenjohtaja); Yuriy KOVALCHUK (suurin osakas)
                        
                        
                           Bank Rossija on Venäjän federaation korkeimpien virkamiesten henkilökohtainen pankki. Tässä ominaisuudessa Bank Rossiya tukee taloudellisesti niitä venäläisiä päättäjiä, jotka ovat vastuussa Krimin liittämisestä tai Ukrainan itäosan vakauden horjuttamisesta, ja hyötyy heistä.
                           Bank Rossijalla on merkittäviä osuuksia National Media Groupissa, joka puolestaan valvoo tv-asemia, jotka tukevat aktiivisesti Ukrainan vakautta horjuttavaa Venäjän hallituksen politiikkaa. Krimin laittoman liittämisen jälkeen Bank Rossija on avannut sivuliikkeitä Krimillä ja Sevastopolissa. Bank Rossija on myös myöntänyt lainan Federal State Unitary Enterprise "Crimea Railway" -yhtiölle ja tukee Krimin sillan ylittävän rautatien rakentamista. Näin ollen Bank Rossija tukee rahallisesti toimia, jotka heikentävät ja uhkaavat Ukrainan alueellista koskemattomuutta.
                           Yhteydessä Yuriy Valentinovich Kovalchukiin, Bank Rossiyan suurimpaan osakkaaseen.
                        
                        
                           23.2.2022
                        
                     
                           54.
                        
                        
                           PROMSVYAZBANK
                           (ПАО Промсвязьбанк")
                        
                        
                           Perustettu 1995
                           Osoite: Moskova
                           Verkkosivu: psbank.ru
                           Lähellä olevat henkilöt: Petr Fradkov, CEO
                        
                        
                           PROMSVYAZBANK on Venäjän valtion omistama pankki, joka antaa taloudellista tukea Venäjän puolustusalalle ja Venäjän armeijalle, joka on vastuussa Venäjän joukkojen laajamittaisista siirroista Ukrainan vastaiselle rajalle ja Venäjän joukkojen läsnäolosta Krimin niemimaalla.
                           Venäjän federaation presidentti Vladimir Putin ohjaa PROMSVYAZBANKia suoraan, ja se antaa näin ollen taloudellista ja aineellista tukea venäläisille päättäjille, jotka ovat vastuussa Ukrainan itäosan vakauden horjuttamisesta ja Krimin laittomasta liittämisestä Venäjään.
                           PROMSVYAZBANK toimii Krimin niemimaalla.
                        
                        
                           23.2.2022
                        
                     
                           55.
                        
                        
                           VEB.RF
                           (alias Vnesheconombank; VEB)
                           (ВЭБ.РФ)
                        
                        
                           Perustettu vuonna 1922 pankkina ja vuonna 2007 kehitysrahoituslaitoksena
                           Osoite: 9 prospekt Akademika Sakharova, Moskova, Venäjä;
                           Verkkosivu: veb.ru
                           Lähellä olevat henkilöt: Igor Shuvalov, puheenjohtaja
                        
                        
                           VEB.RF on merkittävä kehitysrahoituslaitos, jonka puheenjohtajan Venäjän federaation presidentti Vladimir Putin nimittää suoraan ja joka ottaa vastaan ohjeita suoraan häneltä. VEB.RF on Venäjän hallitukselle merkittävä tulonlähde ja hallinnoi sen valtion eläkerahastoja.
                           VEB.RF osallistuu aktiivisesti Venäjän federaation puolustusalan monipuolistamiseen, ja sillä on hankkeita puolustusteollisuuden yritysten, kuten Rostecin, kanssa, jotka tukevat, jotka heikentävät ja uhkaavat Ukrainan alueellista koskemattomuutta, suvereniteettia ja itsenäisyyttä.
                           VEB myönsi lainoja Krimin pienille ja keskisuurille yrityksille ja pitää sitä ensisijaisena alueena, ja sillä on kumppanuuksia Krimin asioiden ministeriön kanssa, joka on vastuussa Venäjään liitetyn "Krimin autonomisen tasavallan" integroimisesta Venäjän federaatioon.
                           Tässä ominaisuudessa VEB.RF antaa aktiivisesti aineellista tai taloudellista tukea venäläisille päättäjille, jotka ovat vastuussa Krimin liittämisestä tai Ukrainan itäosan vakauden horjuttamisesta, tai hyötyy heistä.
                        
                        
                           23.2.2022’